CELEX: 32009D0011
Language: et
Date: 2008-12-19 00:00:00
Title: 2009/11/EÜ: Komisjoni otsus, 19. detsember 2008 , millega kinnitatakse Hispaanias kasutatavad searümpade liigitusmeetodid (teatavaks tehtud numbri K(2008) 8477 all)

10.1.2009   
            
            
               ET
            
            
               Euroopa Liidu Teataja
            
            
               L 6/79
            
         
      KOMISJONI OTSUS,
   19. detsember 2008,
   millega kinnitatakse Hispaanias kasutatavad searümpade liigitusmeetodid
   (teatavaks tehtud numbri K(2008) 8477 all)
   (Ainult hispaaniakeelne tekst on autentne)
   (2009/11/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitamise aluseks on tailihasisalduse hindamine hindamismeetoditega, mis põhinevad searümba ühe või mitme anatoomilise osa füüsilisel mõõtmisel ja on statistiliselt tõestatud. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Lubatud viga on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artikli 3 lõikes 2.
            
         
               (2)
            
            
               Komisjoni otsusega 88/479/EMÜ (3) on ette nähtud nelja searümpade liigitusmeetodi (DEST, FOM, HGP ja Autofom) kasutamine Hispaanias.
            
         
               (3)
            
            
               Tehniliste kohanduste tõttu on Hispaania taotlenud komisjonilt luba kahe meetodi (FOM ja Autofom) ajakohastamiseks, kahe uue meetodi (UltraFOM 300 ja VCS2000) kasutamiseks ja kahe meetodi (HGP ja DEST) tühistamiseks ning on esitanud proovidissekteerimiste tulemused määruse (EMÜ) nr 2967/85 artikli 3 lõikega 3 ette nähtud protokolli teises osas.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud.
            
         
               (5)
            
            
               Määruse (EMÜ) nr 3220/84 artikli 2 lõike 1 teise lõigu kohaselt võidakse liikmesriikidel lubada sätestada kõnealuses artiklis määratletust erinev searümpade esitusviis, kui sellise erandi põhjuseks on kaubandustava või tehnilised nõuded. Hispaanias võivad kaubandustavad nõuda lisaks määruse (EMÜ) nr 3220/84 artikli 2 lõikes 1 nõutud keele, harjaste, sõrgade, suguorganite, neerurasva, neerude ja vahelihase eemaldamisele ka esijalgade eemaldamist searümpadelt.
            
         
               (6)
            
            
               Seadmete ja liigitusmeetodite muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (7)
            
            
               Selguse huvides tuleks otsus 88/479/EMÜ kehtetuks tunnistada ja asendada see uue otsusega.
            
         
               (8)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lubatakse searümpade liigitamiseks Hispaanias vastavalt määrusele (EMÜ) nr 3220/84 kasutada järgmisi meetodeid:
   
               a)
            
            
               seade „Fat-O-Meater” (FOM) ja sellega seotud hindamismeetodid, mille üksikasjad on toodud lisa 1. osas;
            
         
               b)
            
            
               seade „Fully automatic ultrasonic carcasse grading” (Autofom) ja sellega seotud hindamismeetodid, mille üksikasjad on esitatud lisa 2. osas;
            
         
               c)
            
            
               seade „UltraFOM 300” ja sellega seotud hindamismeetodid, mille üksikasjad on toodud lisa 3. osas;
            
         
               d)
            
            
               seade „Automatic Vision system” (VCS2000) ja sellega seotud hindamismeetodid, mille üksikasjad on toodud lisa 4. osas.
            
         Artikkel 2
   Erandina määruse (EMÜ) nr 3220/84 artiklist 2 võivad searümbad enne kaalumist ja liigitamist olla ka esijalgadeta. Searümpade noteeringute kehtestamiseks võrreldaval alusel suurendatakse sel juhul registreeritud tapasooja rümba massi 0,840 kg võrra.
   Artikkel 3
   Seadmete või hindamismeetodite muudatused ei ole lubatud.
   Artikkel 4
   Otsus 88/479/EMÜ tunnistatakse kehtetuks.
   Artikkel 5
   Otsus on adresseeritud Hispaania Kuningriigile.
   
      Brüssel, 19. detsember 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1.
   
      (2)  EÜT L 285, 25.10.1985, lk 39.
   
      (3)  EÜT L 234, 24.8.1988, lk 20.
   
      LISA
      HISPAANIAS KASUTATAVAD SEARÜMPADE LIIGITUSMEETODID
      1.   osa
      FAT-O-MEATER (FOM)
      
                  1.
               
               
                  Searümpade liigitamiseks kasutatakse seadet nimetusega „Fat-O-Meater” (FOM).
               
            
                  2.
               
               
                  Seade on varustatud kuuemillimeetrise diameetriga sondiga, milles on Siemens SFH 950 tüüpi fotodiood ja fotodetektor (tüüp SFH 960) ning mille mõõteulatus on 3–103 millimeetrit. Mõõtmistulemused teisendatakse hinnanguliseks tailihasisalduseks arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  
                      = 66,91 – 0,895 X1 + 0,144 X2
                  kus:
                  
                              
                                 
                           
                           
                              =
                           
                           
                              hinnanguline tailihasisaldus protsentides;
                           
                        
                              X1
                           
                           
                              =
                           
                           
                              rasva paksus millimeetrites tagant kolmanda ja neljanda ribi vahel, 60 mm kaugusel rümba keskjoonest;
                           
                        
                              X2
                           
                           
                              =
                           
                           
                              lihase paksus millimeetrites mõõdetuna samal ajal ja samas kohas kui X1.
                           
                        Valem kehtib 60–120 kilogrammi kaaluvate rümpade puhul.
               
            2.   osa
      FULLY AUTOMATIC ULTRASONIC CARCASSE GRADING (AUTOFOM)
      
                  1.
               
               
                  Searümpade liigitamiseks kasutatakse seadet „Fully automatic ultrasonic carcasse grading” (Autofom).
               
            
                  2.
               
               
                  Seade on varustatud 16 ultrahelianduriga (Krautkrämer, SFK 2 NP), mis töötavad sagedusel 2 MHz ja mille vaheline mõõteulatus on 25 mm.
                  Ultrahelimõõtmistega saadakse seljapeki paksuse ja lihase paksuse näitajad.
                  Mõõtmiste tulemused teisendatakse hinnanguliseks tailihasisalduseks arvuti abil.
               
            
                  3.
               
               
                  Rümba tailihasisaldus arvutatakse 34 mõõtepunkti alusel järgmise valemi põhjal:
                  
                      = 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus;
                           
                        V22, V23,…V123 on Autofomiga mõõdetud muutujad.
               
            
                  4.
               
               
                  Mõõtepunktide ja statistilise meetodi kirjeldused on esitatud määruse (EMÜ) nr 2967/85 artikli 3 lõike 3 kohaselt komisjonile edastatud Hispaania protokolli II osas.
                  Valem kehtib 60–120 kilogrammi kaaluvate rümpade puhul.
               
            3.   osa
      ULTRAFOM 300
      
                  1.
               
               
                  Searümpade liigitamiseks kasutatakse seadet „UltraFOM 300”.
               
            
                  2.
               
               
                  Seade on varustatud 4 MHz ultrahelisondiga (Krautkrämer MB 4 SE). Ultrahelisignaal digiteeritakse, salvestatakse ja seda töödeldakse mikroprotsessori abil (tüüp Intel 80 C 32). Mõõtmistulemused teisendatakse hinnanguliseks tailihasisalduseks seadme UltraFOM abil.
               
            
                  3.
               
               
                  Rümba tailihasisaldus arvutatakse järgmise valemiga:
                  
                      = 69,22 – 1,023 X1 + 0,116 X2
                  kus:
                  
                              
                                 
                           
                           
                              =
                           
                           
                              hinnanguline tailihasisaldus protsentides;
                           
                        
                              X1
                           
                           
                              =
                           
                           
                              rasva paksus millimeetrites tagant kolmanda ja neljanda ribi vahel, 70 mm kaugusel rümba keskjoonest;
                           
                        
                              X2
                           
                           
                              =
                           
                           
                              lihase paksus millimeetrites mõõdetuna samal ajal ja samas kohas kui X1.
                           
                        Valem kehtib 60–120 kilogrammi kaaluvate rümpade puhul.
               
            4.   osa
      AUTOMATIC VISION SYSTEM (VCS2000)
      
                  1.
               
               
                  Searümpade liigitamiseks kasutatakse seadet „Automatic Vision system” (VCS2000).
               
            
                  2.
               
               
                  Seade VCS 2000 on pilditöötlussüsteem sea poolrümpade kaubandusliku väärtuse automaatseks määramiseks. Kõnealust süsteemi kasutatakse arvuti abil tapaliinil, kus poolrümpasid kaamerasüsteemi abil automaatselt filmitakse. Pildiandmeid töödeldakse seejärel arvutis spetsiaalse pilditöötlustarkvaraga.
               
            
                  3.
               
               
                  Rümpade tailihasisaldus arvutatakse 70 mõõtepunkti alusel järgmise valemiga:
                  
                      = 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59
                  
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus protsentides;
                           
                        X2, X40, … X70/59 on VCS2000ga mõõdetud muutujad.
               
            
                  4.
               
               
                  Mõõtepunktide ja statistilise meetodi kirjeldused on esitatud määruse (EMÜ) nr 2967/85 artikli 3 lõike 3 kohaselt komisjonile edastatud Hispaania protokolli II osas.
                  Valem kehtib 60–120 kilogrammi kaaluvate rümpade puhul.